wickkiey/tamil-wikipedia-chunked huggingface dataset:
# சைலேந்திர பாபு

## விளையாட்டு

உடற்பயிற்சியைத் தீவிரமாகக் கடைபிடித்து உடலைத் தனது கட்டுப்பாட்டில் வைத்திருப்பதோடு மட்டுமல்லாமல் 'உடல்நலத் தகுதி' எனும் தமிழ் நூலை எழுதி உடலை கட்டுக்கோப்பாக வைத்திருப்போருக்கு விருந்தாக இந்த நூலைத் தந்துள்ளார். வீர தீர விளையாட்டுச் செயல்கலான நீச்சல், தடகளம், துப்பாகிச்சுடுதல், சைக்கிளிங் போன்றவற்றில் அதி தீவிர பங்களிப்பால் நீச்சலுக்காகத் தேசிய போலீஸ் அகாடமி மூலம் "RD சிங்" கோப்பையை பெற்றுள்ளார். திசம்பர் 2004 இல் பாங்காக்கில் நடைபெற்ற Asian Masters Athletic Championshipsலும், சென்னை மராத்தான், மற்றும் கோவை மராத்தான் போட்டியிலும் தொடர்ந்துள்ளது.  
பிப்ரவரி 2008ஆம் ஆண்டில் இந்தியன் கடற்கரையோரப் பாதுகாப்பு படை மற்றும் கடலோரப் பாதுகாப்பு உறுப்பினர்களுடன் இணைந்து கன்னியாகுமரியிலிருந்து சென்னைக்கு 890 கி.மீ. மிதிவண்டிய பேரணியை ஏற்பாடு செய்து பேரணியிலும் கலந்து கொண்டார். 10 நாட்களாக நடந்த அந்த பேரணியில் கடலோரக் காவலர்களின் செயல்பாடு மற்றும் கடலோர மக்களின் மத்தியில் காவற்படையைப் பற்றிய விழிப்புணர்வை ஏற்படுத்துவதை இலக்காகக் கொண்டு செயலாற்றினார். துப்பாக்கி சுடுவதில் ஆர்வம் கொண்ட சைலேந்திர பாபு காவல்துறை மற்றும் பொதுத்துறை சார்ந்த துப்பாக்கிச்சுடும் போட்டிகளிலும் கலந்து கொண்டார்.
# சைலேந்திர பாபு

## இளைஞர்களைப் பற்றிய கருத்துகள்

இளைஞர்கள், சமுதாயமும் குடும்பமும் நம்மிடம் என்ன எதிர்பார்க்கிறது என்பதை அறிந்துகொள்ள வேண்டும். நாம் என்ன செய்கிறோம், எதற்காக செய்கிறோம் என்பதை அறிந்து செயல்பட வேண்டும். தன் பண்புகளை இளைஞர்கள் ஆராய்ந்து, அவற்றை சரி செய்துகொள்ள வேண்டும். ஒவ்வொரு இளைஞனும் ஏதாவது ஒரு துறையில் சிறந்து விளங்க வேண்டும். அப்பொழுதுதான் அவர்களுக்கு சமுதாயத்தில் மதிப்புக் கிடைக்கும். கிடைக்கும் வாய்ப்புகளை பயன்படுத்திக் கொள்ளாதவர்கள் மன்னிக்கப்படக் கூடாதவர்கள்.
# சைலேந்திர பாபு

## இந்தியக் காவல் பணி

இந்தியக் காவல் பணி அதிகாரி ஆக (IPS) பணியில் சேர்ந்த சைலேந்திர பாபு ஐதராபாத்து தேசிய காவல் அகாதமியில் பயிற்சிப் பெற்றார். காவல்துறை உதவி கண்காணிப்பாளராக (ASP) கோபிச்செட்டிபாளையம், சேலம் மற்றும் திண்டுக்கல்லில் பணியாற்றி, காவல்துறை கண்காணிப்பாளராக செங்கல்பட்டு, சிவகங்கை, கடலூர் மற்றும் காஞ்சிபுரம் மாவட்டத்திலும் பணியாற்றினார், பின்னர் காவல்துறை துணை ஆணையாளராக அடையாற்றிலும் பின் காவல்துறை துணைத் தலைவர் (DIG) ஆக விழுப்புரம் சரகத்திலும் இணை ஆணையாளராக சென்னையிலும் பணியாற்றினார், கரூர் தலைமை லஞ்ச ஒழிப்பு அதிகாரியாகப் பணியாற்றுவதற்கு முன்பு காவல்துறை துணைத் தலைவர் ஆக திருச்சியிலும் பின் சென்னை வடக்கு மண்டலத்தின் காவல்துறை துணைத் தலைவராக பணியாற்றுவதற்கு முன் முன்பு காவல் ஆணையராக (COP) கோயம்புத்தூரிலும் பணியாற்றினார்.  
ஏப்ரல் 2014ல் காவல்துறை கூடுதல் தலைமை இயக்குநராக (Additional Director General of Police) பதவி உயர்வுப் பெற்ற சையிலேந்திர பாபு தமிழ்நாடு கடலோர காவல் படை மற்றும் ரயில்வே காவல் துறை தலைமை இயக்குநராக பணியில் இருந்தார். தமிழக காவல்துறையின் தலைமை இயக்குநர் திரிபாதி 30 ஜூன் 2021 அன்று ஓய்வு பெறற்றதை அடுத்த, சைலேந்திர பாபுவினை புதிய தலைமை இயக்குநராக அரசு நியமித்துள்ளது.
# சைலேந்திர பாபு

## பதவி உயர்வுகள்

<table><tbody><tr><th>இலச்சினை</th><th>தரம்</th><th>நாள்</th></tr><tr><td></td><td>காவல்துறை கூடுதல் தலைமை இயக்குநர்-ஏ டி ஜி பி</td><td>ஏப்ரல் 23 ,2012</td></tr><tr><td></td><td href="
</td><td href="
</td><td>மார்ச்,2001</td></tr><tr><td></td><td>காவல்துறை கண்காணிப்பாளர்</td><td>சனவரி,1992</td></tr><tr><td></td><td>காவல்துறை துணை கண்காணைப்பாளர்</td><td>அக்டோபர்,1989</td></tr></tbody></table>
# அமெச்சூர் வானொலி

**அமெச்சூர் வானொலி** (*amateur radio*, அல்லது *ham radio*) எனப்படுவது வணிக நோக்கமின்றி தனி நபர்களின் சொந்த முயற்சியால் ஒலிபரப்பப்படும் இரு வழித் தொடர்பாடல்வானொலியாகும். ஏனைய வானொலிகளைப் போல் இலாப நோக்கமல்லாது சமூக நோக்கத்திற்காக அல்லது பொழுது போக்கிற்காக நடத்தப்படுகின்ற வானொலியாகும்.
# அமெச்சூர் வானொலி

## சமூக நோக்கத்திற்காக

குறிப்பாக இயற்கை அனர்த்தங்களான கடற்கோள், புவியதிர்ச்சி, மழை, வெள்ளம் போன்றன ஏற்பட்டு தொலைபேசி, கைத்தொலைபேசி, இணையம் போன்றவை இயங்காத நிலையில் கூட அமெச்சூர் வானொலி இயங்கக் கூடியது. இவ்வாறான சந்தர்ப்பங்களில் அனர்த்தங்களில் பாதிக்கப்பட்டவர்கள் மற்றவர்களுடன் தொடர்பு கொள்ள இவை உதவுகின்றன.
# அமெச்சூர் வானொலி

## இலங்கையில் அமெச்சூர் வானொலி

இலங்கை தொலைத் தொடர்பாடல் ஒழுங்குபடுத்தல் ஆணைக்குழு வின் அனுமதி பெறப்பட வேண்டும். இலங்கை தொலைத் தொடர்பாடல் ஒழுங்குபடுத்தல் ஆணைக்குழுவினால் நடத்தப்படுகின்ற பரீட்சை தோற்றிய பின் அனுமதிக்காக விண்ணப்பிக்க வேண்டும்.  
பரீட்சை வருடத்திற்கு இரண்டு முறை தொலைத் தொடர்பாடல் ஒழுங்குபடுத்தல் ஆணைக்குழுவால் நடாத்தப்படுகிறது. Novice Class, General Class மற்றும் Advanced Class ஆகிய பிரிவுகளில் நடத்தப்படுகிறது.
# வேகத் தடுப்பான்

**வேகத் தடுப்பான்** என்பது, சாலைகளில் பாதுகாப்பு நிலைமையை மேம்படுத்தும் நோக்கில் வண்டிகளின் வேகத்தை மட்டுப்படுத்துவதற்காக ஒரு சாதனம். ஏறி இறங்கிச் செல்ல வேண்டிய நிலையை ஏற்படுத்துவதன் மூலம் வண்டிகளின் வேகத்தைக் குறைக்க வேண்டிய தேவையை இது உருவாக்குகின்றது. வேகத் தடுப்பான்கள் பெரும்பாலும் திட்டுக்கள், மேடைகள் போன்ற வடிவில் அமைகின்றன.  
அடிக்கடி மக்கள் சாலையைக் கடக்கக்கூடிய இடங்கள்; பள்ளிகள், மருத்துவமனைகளை அண்டிய சாலைகள், வண்டிகள் கூடிய கவனத்துடன் செல்ல வேண்டிய இடங்கள் போன்றவற்றில் வேகத் தடுப்பான்கள் பயன்படுகின்றன. உலகின் பல்வேறு நாடுகளிலும் பயன்பாட்டில் உள்ள இவ்வேகத் தடைகள் சிறப்பாகச் செயற்படக்கூடியவை எனினும், இவற்றின் பயன்பாட்டில் சில பாதகமான அம்சங்களும் உள்ளன. குறிப்பாக வண்டிகள் இவற்றின் மீது ஏறி இறங்கும் போது சத்தம் ஏற்படுகிறது. இரும்பினால் செய்யப்படும் சில வகைகளில் இது கூடுதலாக இருக்கும். தவிர, இத்தடைகள் வண்டிகளைச் சேதத்துக்கு உள்ளாக்கும் வாய்ப்புக்களும் உள்ளன. தடைகள் வண்டியோட்டிகளுக்குத் தெளிவாகத் தெரியாத நிலையில், வேகமாக வந்து இவற்றில் ஏறும்போது இவ்வாறான நிலை ஏற்படுவதுண்டு.
# வேகத் தடுப்பான்

## பயன்படும் பொருட்கள்

வேகத் தடைகள் செய்வதற்குப் பல்வேறு பொருட்கள் பயன்படுகின்றன. தார், காங்கிறீட்டு, நெகிழி, உலோகம், இரப்பர் என்பன இவற்றுள் அடங்கும். சில சாலையுடன் சேர்த்து உருவாக்கப்படுகின்றன. தாரினால் செய்யப்படும் தடைகள் இவ்வாறே உருவாகின்றன. வேறு சில, வேறிடத்தில் செய்யப்பட்டு சாலையில் பொருத்தப்படுகின்றன.
# வேகத் தடுப்பான்

## வரலாறு

1906 ஆம் ஆண்டு யூன் 7 ஆம் தேதி, "த நியூ யார்க் டைம்ஸ்", வேகத்தடை எனக் கொள்ளத்தக்க ஒன்றை அமைக்கவுள்ளது குறித்த செய்தி ஒன்றை வெளியிட்டது. இதன்படி அமெரிக்காவின் நியூ செர்சியில் உள்ள சத்தாம் என்னும் இடத்தில் சாலையை மக்கள் கடக்கும் வழியை 5 அங்குலம் உயர்த்தி அமைக்க முடிவு செய்யப்பட்டது. பல நகரங்களில் இது போன்ற தடைகள் அமைப்பதற்கான ஆலோசனைகள் இடம்பெற்றிருப்பினும், சத்தாமிலேயே இது முதன் முதலாக அமைக்கப்பட்டது.
# வார்ப்புரு:Infobox electronic component

| image = |size=}|sizedefault=alt=}}}
| caption = }}  
| label1 = வகை
| data1 = }
| label2 = செயல் கோட்பாடு
| data2 = }
| label3 = கண்டுபிடித்தவர்
| data3 = }
| label4 = முதல் தயாரிப்பு
| data4 = }
| label5 = Pin configuration
| data5 = }
| header6 =
| data7 = }
}}<noinclude></noinclude>
# டெல் பிராடோ அருங்காட்சியகம்

**டெல் பிராடோ அருங்காட்சியகம்** (Museo del Prado) என்பது எசுப்பானியாவின் பிரதான ஓவிய அருங்காட்சியகம் அல்லது நூதனசாலை ஆகும். ஐரோப்பிய ஓவியக்கலையைக் கொண்டுள்ள உலகின் அதிசிறந்த ஓவிய நூதனசாலைகளில் இதுவும் ஒன்றாகக் கருதப்படுகிறது. இங்கு 12 ஆம் நூற்றாண்டு காலப்பகுதி தொடக்கம் 19 ஆம் நூற்றாண்டுக் காலப்பகுதி வரை வரையப்பட்ட ஓவியங்கள் காணப்படுகின்றன. இது 1819 ஆம் ஆண்டு சிற்பங்களுக்கும் ஓவியங்களுக்குமான நூதனசாலையாக ஆரம்பித்து வைக்கப்பட்டது. உலகிலே அதிக வருகைக்களைக் கொண்ட இடங்களில் ஒன்றாகவும், உலகின் மிகப்பெரிய ஓவிய நூதனசாலைகளில் இதுவும் ஒன்றாகவும் விளங்கிறது.  
7, 600 ஒவியங்களையும் 1,000 சிற்பங்களையும் (sculptures) 4,800 அச்சுப்படங்களையும் 8, 200 வரைதற்படங்களையும் கொண்டுள்ளது. அத்துடன் வரலாற்று ரீதியான வேறு சில ஓவிய சிற்பங்களையும் இவ்வருங்காட்சியகம் கொண்டுள்ளது. இதை 2012 ஆம் ஆண்டினிலே 2.8 மில்லியன் பார்வையாளர்கள் பார்வையிட வந்துள்ளனர்.  
2011 ஆம் ஆண்டு நவம்பர் மாதம் 08 ஆம் திகதியிலிருந்து 2012 ஆம் ஆண்டு மார்ச் மாதம் 25 ஆம் திகதி வரை ஹெர்மிடேஜ் அருங்காட்சியகத்திலிருந்து (Hermitage Museum) 179 வேலைப்பாடுகள் இங்கு கொண்டுவரப்பட்டுள்ளன. Notable works included:
# அவிலா, எசுப்பானியா

**அவிலா** (Ávila) (; இலத்தீனிய மொழி: *Abila* and *Obila*) என்பது எசுப்பானியாவின் தன்னாட்சிக்கு உட்பட்ட ஒரு நகரம் ஆகும். இதுவே அவிலா மாகாணத்தின் தலைநகரம் ஆகும்.  
ஒரு காலத்தில் இந்நகரம் *கற்கள் மற்றும் புனிதர்களின் நகரம்* (Town of Stones and Saints) எனப்போற்றப்பட்டது. அத்துடன் முற்காலத்திலே கோதிக் ரோமனெஸ்க் கட்டிடக்கலைகளுடன் கூடிய தேவாலயங்கள், விடுதிகள் அதிகம் காணப்படும் நகரமாகப் போற்றப்பட்டது. முக்கியமானதுமான முழுமையானதுமான இடைக்காலத் தூண்களின் தொகுதியைக்கொண்ட நகரமாக இது காணப்படுகிறது. இத்தூண்கள் ரோமனெஸ்க் கட்டிடக்கலையின் வடிவில் கட்டப்பட்டுள்ளன. இது 1985 ஆம் ஆண்டில் யுனெஸ்கோவினால், உலகப் பாரம்பரியக் களமாக அறிமுகப்படுத்தப்பட்டதுடன் பட்டியலிலும் சேர்க்கப்பட்டது.
# அவிலா, எசுப்பானியா

## புவியியல்

### அமைவிடம்

இந்நகரம் கடல் மட்டத்திலிருந்து 1132 மீற்றர்கள் (3714 அடிகள்) உயரத்தில் காணப்படுகிறது. டுஎரோ (Duero) ஆற்றின் கிளை நதியான அடஜா ஆற்றின் (Adaja river) வலது கரைக்கு அருகிலே ஒரு சிறு பாறைத் தொகுதியின் மேல் இந்நகரம் அமையப்பெற்றுள்ளது. இதுவே எசுப்பானியாவில் அமைந்துள்ள உயரமான மாகாணத் தலைநகரம் ஆகும்.
# அவிலா, எசுப்பானியா

## புவியியல்

### காலநிலை

ஜூலை மாதமே இங்கு மிகவும் சூடான மாதமாகும். ஜூலை மாதத்தில் இதன் வெப்பநிலை சராசரியாக 19.7&nbsp;°C (67&nbsp;°F) ஆகும். இங்கு மிகவும் குளிரான மாதம் சனவரி ஆகும். இம்மாத வெப்பநிலை சராசரியாக 2.8&nbsp;°C (37&nbsp;°F) ஆகும். இதன் வருடாந்த சராசரி வீழ்படிவு நிலை 400 மி.மீ (15.75 அங்குலம்) ஆகும். அடஜா ஆறானது வருடத்தின் சிலமாதங்களில் வற்றிப்போகிறது, ஆகையால் அவிலாவில் வரலாற்றுக்காலம் தொட்டே நீர்ப் பிரச்சனைகள் உள்ளன.
# சலமன்கா

**சலமன்கா** (Salamanca) என்பது வடமேற்கு எசுப்பானியாவில் அமைந்துள்ள ஒரு நகரம் ஆகும். இதுவே சலமன்கா மாகாணத்தின் தலைநகரம் ஆகும். இதன் பழையநகரம் 1988 அம் ஆண்டினில் யுனெஸ்கோவினால் உலகப் பாரம்பரியக் களமாகப் பிரகடனப்படுத்தப்பட்டது. தேசிய சனத்த்தொகைக் கணக்கெடுப்பின் படி 2012 ஆம் ஆண்டினிலே இதன் சனத்தொகை 228,881 ஆக காணப்பட்டது. வலடொலிட்டினை யடுத்து (Valladolid; 414,000) சலமன்காவே கஸ்டிலோ லியோனின் அதிக சனத்தொகை கூடிய நகரமாகும்.  
எசுப்பானியாவில் 16% மாக எசுப்பானிய மொழி போதிக்கும் செல்வாக்கு இந்நகரத்தாரிடமே காணப்படுகிறது. எசுப்பானியாவின் முக்கியமான பல்கலைக்கழக நகரங்களில் இதுவும் ஒன்றாகும்.  
இது அண்ணளவாக எசுப்பானிய தலைநகரமான மத்ரிதிலிருந்து 200 கிலோமீற்றர்கள் (124 மைல்கள்) மேற்காகவும் போர்த்துக்கல்லின் எல்லையிலிருந்து கிழக்காக 80 கி.மீ. (50 மைல்) தொலைவிலும் அமைந்துள்ளது. சல்மன்கா பல்கலைக்கழகமானது 1134 ஆம் ஆண்டு ஸ்தாபிக்கப்பட்டது. இதுவே எசுப்பானியாவின் மிகப் பழமையான பல்கலைக்கழகமாகும், அத்துடன் ஐரோப்பாவின் நான்காவது மிகப் பழமையான பல்கலைக்கழகமாகும். இதைப்பார்வையிட பலரும் வந்துபோகின்றனர். சலமன்கா நகர பொருளாதார வருமானத்தில் இதுவும் முக்கிய பங்குவகிக்கின்றது. இங்கு தற்போது 30, 000 மாணவர்கள் கல்வி கற்கின்றனர்.
# சலமன்கா

## புவியியல்

### காலநிலை

<div>  
</div>
# சலமன்கா

## சலமன்காவின் பழைய நகரம்

சலமன்காவின் பழைய நகரமானது 1988 ஆம் ஆண்டில் யுனெஸ்கோவினால் உலக பாரம்பரியக் களமாக பிரகடனம் செய்யப்பட்டது.
# டொலேடோ

**டொலேடோ** என்பது மத்திய எசுப்பானியாவில் அமைந்துள்ள ஒரு நகராட்சி ஆகும். இது எசுப்பானியத் தலைநகரமான மத்ரிதிலிருந்து தெற்காக 70 கிலோமீற்றர் தொலைவில் அமைந்துள்ளது. இந்நகரத்தில் பற்பல நினைவுச்சின்னங்கள் காணப்படுகின்றன. எசுப்பானியாவின் தன்னாட்சிக்குட்பட்ட பிரதேசமான கஸ்டிலே லா மஞ்சாவின் தலைநகரம் இதுவாகும். இங்குள்ள அளவுகடந்த நினைவுச்சின்னங்களால் இது 1986 ஆம் ஆண்டு யுனெஸ்கோவினால் உலகப் பாரம்பரியக் களமாக பிரகடனம் செய்யப்பட்டது.  
2012 ஆம் ஆண்டில் இதன் சனத்தொகை 84,019 ஆகும். இதனுடைய மொத்தப் பரப்பளவு 232.1 கிமீ2 (89.6 சதுர மைல்) ஆகும்.
# பிஜ்னவுர் சட்டமன்றத் தொகுதி

**பிஜ்னவுர் சட்டமன்றத் தொகுதி**, உத்தரப் பிரதேச சட்டமன்றத்திற்கான 403 தொகுதிகளில் ஒன்று.இது பிஜ்னோர் பாராளுமன்றத் தொகுதிக்கு உட்பட்டது.
# பிஜ்னவுர் சட்டமன்றத் தொகுதி

## பகுதிகள்

இதில் பிஜ்னோ மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
- உறுப்பினர்: குன்வர் பரதேந்திரா
- காலம்: பாரதீய ஜனதா கட்சி
# எரிக் பெட்சிக்

**எரிக் பெட்சிக்** (*Eric Betzig*, 13 சனவரி 1960) அமெரிக்க மாநிலம் வர்ஜீனியாவின் ஆசுபர்னில் அமைந்துள்ள ஜனேலியா பண்ணை ஆய்வு வளாகத்தில் பணிபுரியும் இயற்பியலாளர் ஆவார். இவரது "நன்கு பிரித்தறியும் உடனொளிர்வு நுண்ணோக்கியின் மேம்பாட்டிற்காக" 2014ஆம் ஆண்டிற்கான வேதியியலுக்கான நோபல் பரிசு இசுடீபன் எல், வில்லியம் மோர்னருடன் பகிர்ந்தளிக்கப்பட்டுள்ளது.
# தொட்டம்பேடு

**தொட்டம்பேடு** மண்டலம் ஆந்திரப் பிரதேசத்தின் சித்தூர் மாவட்டத்தில் உள்ளது. தொட்டம்பேட்டையும், அதைச் சுற்றியுள்ள ஊர்களையும் இணைத்து தொட்டம்பேடு வட்டம் உருவாக்கப்பட்டது.
# தொட்டம்பேடு

## ஆட்சி

இந்த மண்டலத்தின் எண் 15. இது ஆந்திர சட்டமன்றத்திற்கு ஸ்ரீகாளஹஸ்தி சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
# தொட்டம்பேடு

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.
1. கொட்டிபூடி
1. ராம்பட்லபள்ளி
1. சிய்யவரம்
1. சித்திகுண்டா உமாமகேஸ்வரபுரம்
1. சேமூர்
1. கொண்டசேனு கண்டிரிகா
1. காசாரம்
1. மாமிடிகுண்டா
1. பிள்ளமேடு
1. தாய்நாடு
1. பெத்தகனபர்த்தி
1. கொன்னலி
1. பெத்தகுண்டா அக்ரஃகாரம்
1. சோடவரம்
1. விருபாட்சபுரம்
1. குந்தெலி குண்டா எல்.என். புரம்
1. பூடி
1. பென்னலபாடு
1. இலகனூர்
1. கொணத்தனேரி
1. குருகுலபாலம்
1. பொய்யா
1. சின்ன சிங்கமலை
1. பெத்த கன்னலி
1. பசவய்யபாலம்
1. சாம்பய்யபாலம்
1. கல்லிபூடி
1. தாடிபர்த்தி
1. கும்மடிகுண்டா
1. ரவுத்துசுரமலை
1. கவுடமலை
1. தங்கெள்ளப்பாலம்
1. செருகு ராகப்பநாயுடு கண்டிரிகா
1. ஏதுலகுண்டா
1. தொட்டம்பேடு
1. சிவானந்தபாலம்
1. தொங்கலமூடூர்
1. சித்தத்தூர்
1. சிறீகிருஷ்ணபுரம்
1. காஞ்சனப்பள்ளி
1. போனுபள்ளி
# புச்சிநாயுடு கண்டுரிகா

**புச்சிநாயுடு கண்டுரிகா மண்டலம்**, ஆந்திரப் பிரதேசத்தின் சித்தூர் மாவட்டத்தில் உள்ளது.
# புச்சிநாயுடு கண்டுரிகா

## ஊர்கள்

இந்த மண்டலத்தில் கீழ்க்காணும் ஊர்கள் உள்ளன.  
1. செல்லமாம்பாபுரம்
1. திம்மபூபாலபுரம்
1. பார்லபள்ளி
1. கோத்தபாலம்
1. பவானிசங்கராபுரம்
1. அலத்தூர்
1. புத்தேரி
1. தெர்ரிபாடு
1. சின்னய்யகுண்டா
1. பெத்தபாலவீடு
1. விஜயகோபாலபுரம்
1. பள்ளமலை
1. காட்டூர்
1. தங்கெள்ளபுரம்
1. கனமணம்பேடு
1. காஜுலபெல்லூர்
1. நீர்பக்கோடா
1. குக்கம்பாக்கம்
1. காஞ்சனபுத்தூர்
1. மேற்கு வரத்தூர்
1. நெலவோயி
1. கள்ளிவெட்டு
1. குமார வெங்கடபுரம்
1. தலாரிவெட்டு
# புச்சிநாயுடு கண்டுரிகா

## ஆட்சி

இந்த மண்டலத்தின் எண் 16. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
# இசுடீபன் எல்

**இசுடீபன் டபுள்யூ. ஹெல்** (*Stefan W. Hell*, 23 திசம்பர் 1962) உருமேனியாவின் அராத் பகுதியில் பிறந்த செருமானிய இயற்பியலாளர் ஆவார். செருமனியின் கோட்டிஞ்செனில் உள்ள *மாக்சு பிளாங்க் உயிரி இயற்பியல் வேதியியல் கழகத்தின்* இயக்குநர்களில் ஒருவராகவும் விளங்குகிறார். "நன்கு பிரித்தறியும் உடனொளிர்வு நுண்ணோக்கியின் மேம்பாட்டிற்காக" 2014ஆம் ஆண்டிற்கான வேதியியலுக்கான நோபல் பரிசு இவருக்கு எரிக் பெட்சிக், வில்லியம் மோர்னருடன் பகிர்ந்தளிக்கப்பட்டுள்ளது.
# இசுடீபன் எல்

## வாழ்க்கை வரலாறு

உருமேனியாவின் அராட் நகரில் பிறந்தவர். அதே ஊரில் ஆரம்பக் கல்வி கற்றார். ஹைடல்பர்க் பல்கலைக்கழகத்தில் 1990-ல் இயற்பியலில் டாக்டர் பட்டம் பெற்றார். அவரது தந்தை ஒரு பொறியியலாளர்.
# இசுடீபன் எல்

## வாழ்க்கை வரலாறு

### நோபல் பரிசு

உயர் தொழில்நுட்ப ப்ளோரசன்ட் மைக்ரோஸ்கோப்பை (Super Resolution Microscope) மேம்படுத்திய இவருக்கு இந்த ஆண்டு வேதியியலுக்கான நோபல் பரிசு எரிக் பெட்சிக், வில்லியம் மோர்னர் ஆகியோருடன் கடந்த 10-ம் தேதி பகிர்ந்து அளிக்கப்பட்டது.
# இசுடீபன் எல்

## வாழ்க்கை வரலாறு

### குறிப்பிடத்தக்க பணிகள்

1991 முதல் 1993 வரை ஐரோப்பிய மூலக்கூறு உயிரியியல் சோதனைக் கூடத்தில் பணிபுரிந்தார். அங்கு 4-Pi மைக்ரோஸ்கோப்பின் அடிப்படைக் கோட்பாடுகளை மேம்படுத்தினார். அடுத்த 3 ஆண்டுகள் பின்லாந்து பல்கலைக்கழகத்தில் மருத்துவ இயற்பியல் துறைத் தலைவராகப் பணியாற்றினார். தூண்டப்பட்ட வெளியேற்ற சிதைவு (STED Microscopy) கோட்பாட்டை மேம்படுத்தினார்.  
ஆப்டிகல் மைக்ரோஸ்கோப் மூலம் பெரிதுபடுத்திப் பார்க்கப்படும் பொருட்களில் தெளிவு இல்லாத நிலை இருந்தது. ப்ளோரசன்ட் மூலக்கூறுகள் உதவியுடன், ஒளி நுண்ணோக்கி தொழில்நுட்பத்தில் நானோ பரிமாணத்தை எட்ட முடியும் என்று நிரூபித்துள்ளனர்.  
2002-ம் ஆண்டில் இருந்து ஜெர்மனியின் மாக்ஸ் பிளாங்க் உயிரி வேதியியல் நிறுவன இயக்குநர்களில் ஒருவராக இருக்கிறார். நானோ பயோ ஃபோட்டோனிக்ஸ் துறையை இங்கு நிறுவியுள்ளார். ‘ஸ்டெட்’ நுண்ணோக்கியியல் வளர்ச்சியிலும் பிற மைக்ரோஸ்கோப்களை மேம்படுத்துவதிலும் கவனம் செலுத்தி வருகிறார். 200 ஆய்வுக் கட்டுரைகளை வெளியிட்டுள்ளார்.
# இசுடீபன் எல்

## வாழ்க்கை வரலாறு

### ஆட்டோ ஹான் பரிசு

2000 ஆம் ஆண்டில் ஒளியியல் சர்வதேச ஆணைக்குழு இவருக்கு ‘ஆட்டோ ஹான்’ பரிசை வழங்கியது. கார்பர் ஐரோப்பிய அறிவியல் விருது உட்பட 30 விருதுகள், ஏராளமான பரிசுகளை வென்றுள்ளார். ஜெர்மனியின் புற்றுநோய் ஆய்வு மைய ஆப்டிகல் நானோஸ்கோபி துறைத் தலைவராகவும், ஹைடல்பர்க் பல்கலைக்கழகத்தின் இயற்பியல், வானியல் துறைப் பேராசிரியராகவும் பணியாற்றுகிறார்.
# இசுடீபன் எல்

## வாழ்க்கை வரலாறு

### பங்களிப்பு

இவரது பங்களிப்புடன் தற்போது மேம்படுத்தப்பட்டுள்ள மைக்ரோஸ்கோப் மூலம் செல் பிரிவதை மிக நுண்ணிய நானோ அளவில் காண முடியும். ப்ளோரசன்ட் மூலக்கூறுகள் உதவியுடன் மேற்கொள்ளப்பட்ட ஆய்வில் வரையறைக்கு உட்பட்டதாக இருந்த மைக்ரோஸ்கோப் மேலும் நுண்ணிய மூலக்கூறுகளை ஆய்வு செய்யும் நானோஸ்கோப்பாக வளர்ச்சியடைந்துள்ளது. அல்ஸீமர், பார்கின்சன் போன்ற நோய்களுக்கு மூலகாரணமான புரோட்டீன்களை இந்த மைக்ரோஸ்கோப் மூலம் அடையாளம் காணமுடியும். மருந்தில்லா நோய்களை முற்றிலும் தடுப்பதற்கான பல ஆய்வுகளுக்கு இந்த நானோஸ்கோப் வித்திட்டுள்ளது.
# வில்லியம். ஈ. மோர்னர்

**வில்லியம் எசுக்கோ மோர்னர்** (*William Esco (W. E.) Moerner*, சூன் 24, 1953) அமெரிக்க இயற்பிய வேதியியல் மற்றும் வேதியியல் இயற்பியலாளர் ஆவார். தற்போது உயிரி இயற்பியலிலும் ஒற்றை மூலக்கூறுகளை படமெடுப்பதிலும் ஆய்வு செய்து வருகிறார். முதன்முறையாக ஒளிமூலமாக ஒற்றை மூலக்கூற்றை கண்டறிந்ததற்கும் குறுகிய கட்டங்களில் ஒற்றை மூலக்கூறின் நிறமாலை காட்டி ஆய்விற்காகவும் அறியப்படுகிறார். தற்போது ஒற்றை மூலக்கூறுகளின் ஒளி மூலமான ஆய்வு பரவலாக வேதியியல், இயற்பியல், மற்றும் உயிரியலில் பயன்படுத்தப்படுகின்றது. 2014 ஆம் ஆண்டின் வேதியியலுக்கான நோபல் பரிசு இவருக்கு எரிக் பெட்சிக், இசுடீபன் எல்லுடன் பகிர்ந்தளிக்கப்பட்டுள்ளது.
# சிரோன் ஊரானாகிய லூக்கியு

**சிரோன் ஊரானாகிய லூக்கியு** (*Loukios o Kurenaios,* Λούκιος ὁ Κυρηναῖος) என்பவர் திருத்தூதர் பணிகள் நூலின்படி அந்தியோக்கியாவில் திருச்சபையினை நிறுவியவர் ஆவார்.  
இவர் அந்தியோக்கியாவில் செய்தவைக்குறித்த மறிமுகக்குறிப்பு இதற்கு முன் அதிகாரங்களில் காணக்கிடைக்கின்றது :  
சிரோன் ஊரின் முதல் ஆயர் இவர் என்பது மரபு.  
உரோமையர் 16:21இல் சிரோன் என்னும் நபர் குறிக்கப்படுகின்றார். ஆயினும் அது இவரா என்பது அறிய வழி இல்லை. ஓரிஜன் போன்ற சிலர் நற்செய்தியாளர் லூக்கா இவர் எனக் கொள்கின்றனர்.
# இணைச் சிக்கலெண்

கணிதத்தில் **இணைச் சிக்கலெண்கள்** அல்லது **இணையியச் சிக்கலெண்கள்** (*complex conjugates*) என்பவை சமமான மெய்ப்பகுதிகளையும், குறியில் மட்டும் எதிராகவும் அளவில் சமமாகவும் உள்ள கற்பனைப் பகுதிகளையும் கொண்ட சிக்கலெண் சோடியைக் குறிக்கும். எடுத்துக்காட்டாக,
3 + 4*i* , 3 − 4*i* இரண்டும் இணைச் சிக்கலெண்கள்.  
:<math> z=a+ib </math> (<math>a,</math> <math>b</math> மெய்யெண்கள்) எனில், அதன் இணைச் சிக்கலெண்
:<math>\overline{z} = a - ib.\,</math>  
;எடுத்துக்காட்டுகள்
: <math> \overline{(3-2i)} = 3 + 2i</math>
: <math> \overline{7}=7</math>
: <math> \overline{i} = -i.</math>  
சில இடங்களில், இணைச் சிக்கலெண்ணானது <math>z^*\!</math> என்ற குறியீட்டாலும் குறிக்கப்படுகிறது.  
சிக்கலெண்கள், சிக்கலெண் தளத்திலமைந்த புள்ளிகளாகக் கொள்ளப்படுகின்றன. கார்ட்டீசியன் ஆள்கூற்று முறைமையில் *x*-அச்சு, *y*-அச்சு இரண்டும் ஆதியில் வெட்டிக்கொள்ளும் மெய்யெண் கோடுகளாகும். சிக்கலெண் தளத்தில், *y*-அச்சானது <math>\pm i,</math> உடன் பெருக்கக் கிடைக்கும் மெய்யெண்களால் ஆனதாகும். *x*-அச்சானது *மெய் அச்சு* என்றும் (குறியீடு *Re*), *y*-அச்சானது *கற்பனை அச்சு*, (குறியீடு *Im*) என்றும் அழைக்கப்படுகின்றன. இந்த *Re* , *Im* அச்சுகளால் தீர்மானிக்கப்படும் தளத்தில் அனைத்து சிக்கலெண்களும் அமைகின்றன. இதுவே சிக்கலெண் தளமாகும். இத் தளத்தில், *x*-அச்சில் பிரதிபலிக்கப்படும் ஒரு சிக்கலெண்ணின் எதிருரு, அச் சிக்கலெண்ணின் இணைச் சிக்கலெண்ணாக இருக்கும். வடிவவியல் விளக்கமாக, இப் பிரதிபலிப்பு அச் சிக்கலெண்ணின் ஆரக்கோலின் மெய் அச்சைப் பொறுத்த 180 பாகைகள் சுழற்சிக்குச் சமானமானதாகும்.  
வாள்முனை ஆள்கூற்று முறைமையில் <math>r e^{i \phi}</math> இன் இணைச் சிக்கலெண் <math>r e^{-i \phi}</math> ஆகும். ஆய்லரின் வாய்ப்பாட்டின் வாயிலாக இதனைப் பெறலாம்.
# இணைச் சிக்கலெண்

## பண்புகள்

கீழே தரப்பட்டுள்ள பண்புகள் அனைத்து சிக்கலெண்கள் *z* , *w* அனைத்துக்கும் உண்மையாகும். *z* , *w* இரண்டையும் *a* + *ib* வடிவில் எடுத்துக்கொண்டு இப் பண்புகளை நிறுவ முடியும்.  
: <math>\overline{(z + w)} = \overline{z} + \overline{w} \!\ </math>  
: <math>\overline{z-w} = \overline{z} - \overline{w} \!\ </math>  
: <math>\overline{(zw)} = \overline{z}\; \overline{w} \!\ </math>  
: <math>\overline{(z/w)} = \overline{z}/\overline{w} \!\ </math> (இங்கு w சுழியற்றதாக இருக்க வேண்டும்)  
: <math>\overline{z} = z \!\ </math> *z* மெய்யெண்ணாக இருந்தால், இருந்தால் மட்டுமே)  
: <math>\overline{z^n} = \overline{z}^n </math> (*n*, ஏதேனுமொரு முழு எண்)  
: <math>\ \overline{z} \ = \ z \</math>  
: <math>{\ z \}^2 = z\overline{z} = \overline{z}z</math>  
: <math>\overline{\overline{z}} = z \!\ </math>  
: <math>z^{-1} = \frac{\overline{z}}{2}</math>
- கற்பனைப் பகுதி: <math>y = \operatorname{Im}\,(z) = \dfrac{z - \overline{z}}{2i}</math>
- மட்டு மதிப்பு/தனி மதிப்பு: <math>\rho = \ z \ = \sqrt {z \overline{z}}</math>
- கோண வீச்சு (Argument): <math>e^{i\theta} = e^{i\arg z} = \sqrt {\dfrac{z}{\overline z}}</math> எனவே,
::<math>\theta = \arg z = \dfrac{1}{i}\ln \sqrt{\frac{z}{\overline z}} = \dfrac{\ln z - \ln \overline z}{2i}</math>
# ஸ்ட்ரெய்சண்ட் விளைவு

ஒரு தகவலை மறைக்க அல்லது தணிக்கை செய்ய மேற்கொள்ளப்படும் முயற்சி அத்தகவலை மேன்மேலும் பரப்பும் எனில் அது **ஸ்ட்ரெய்சண்ட் விளைவு** (*Streisand effect*) எனப்படுகிறது. பொதுவாக இத்தகைய எதிர்பாராத விளைவு இணையத்தின் மூலம் நிகழ்கிறது.  
அமெரிக்கத் திரைப்பட நடிகை பார்பரா ஸ்ட்ரெய்சண்டின் வாழ்வில் நடைபெற்ற ஒரு நிகழ்வே இப்பெயர் ஏற்படக் காரணமானது. ஸ்ட்ரெய்சண்டிற்கு அமெரிக்காவின் கலிபோர்னியா மாநிலம், மேலேபு நகரில் ஒரு கடற்கரையோர வீடு இருந்தது. 2003 ஆம் ஆண்டு அவ்வீட்டின் ஒளிப்படங்கள் இணையத்தில் வெளியாகின. அவற்றை நீக்க ஸ்ட்ரெய்சண்ட சட்ட வழியில் முயன்றார். ஆனால் எதிர்பாராத விதமாக அவரது முயற்சியே அவ்வீட்டின் ஒளிப்படத்தைப் பலரும் பார்க்கும்படி செய்துவிட்டது. அப்படம் மேலும் பல இணையத்தளங்களில் வெளியானது.
# புனித பெலு டி லோபிரெட் பெருங்கோவில்

**புனித பெலு டி லோபிரெட் பெருங்கோவில்** (Sant Feliu de Llobregat Cathedral) அல்லது **புனித லாரன்ஸ் பெருங்கோவில்** (கத்திலன்: Catedral de Sant Feliu de Llobregat, Catedral de Sant Llorenç, எசுப்பானியம்: Catedral de San Feliú de Llobregat, Catedral de San Lorenzo) என்பது எசுப்பானியாவின் காத்தலோனியாவின் *புனித பெலு டி லோபிரெட்* எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவிலாகும். இதுவே புனித பெலு டி லோபிரெட் திருச்சபையின் ஆசனப்பெருங்கோவில் ஆகும்.
# பில்போ பெருங்கோவில்

**பில்போ பெருங்கோவில்** (எசுப்பானியம்: Catedral de Santiago; பொஸ்க்: Donejakue Katedrala) என்பது எசுப்பானியாவின் பில்போவினில் அமைந்துள்ள கத்தோலிக்கத் பெருங்கோவில் ஆகும். இது 1950 ஆம் ஆண்டினிலே திறந்துவைக்கப்பட்டது. இது பல்வேறு கட்டிடக்கலை அம்சங்களுடன் கூடியதாகக்காணப்படுகிறது, அக்கட்டிடக்கலைகளில் முக்கியமானது கோதிக் ஆகும்.
# மேரி லூயீஸ் பார்க்கர்

**மேரி லூயீஸ் பார்க்கர்** (*Mary Louise Parker*, பிறப்பு: ஆகஸ்ட் 2, 1964) ஒரு அமெரிக்க நாட்டு நடிகை ஆவார். *வீட்ஸ்* என்ற அமெரிக்கத் தொலைக்காட்சித்தொடரில் *நான்சி போட்வின்* என்ற பாத்திரத்தில் நடித்ததன் மூலம் 2006 ஆம் ஆண்டில் அமெரிக்க நகைச்சுவைத் தொலைக்காட்சித் தொடரின் சிறந்த நடிகைக்கான கோல்டன் குளோப் விருதை வென்றார். *ரெட்*, *ரெட் 2*, *ஃபிரைட் கிரீன் டொமட்டோஸ்*, *பாய்ஸ் ஆன் த ஸைட்*, *த வெஸ்ட் விங்*, *ஏஞ்சல்ஸ் ஆஃப் அமெரிக்கா* போன்ற தொடர்களில் தோன்றியுள்ளார். *ஏஞ்சல்ஸ் ஆஃப் அமெரிக்கா* தொடரில் நடித்தமைக்காக 2003 ஆம் ஆண்டின் சிறந்த துணைநடிகைக்கான கோல்டன் குளோப் விருதையும் எம்மி விருதையும் வென்றார்.
# மேரி லூயீஸ் பார்க்கர்

## தனிவாழ்வு

- செப்டம்பர் 2007 ல் எத்தியோப்பியாவைச் சேர்ந்த ஒரு பெண்குழந்தையைத் தத்தெடுத்து கேரலின் அபெராஷ் பார்க்கர் என்ற பெயரிட்டு வளர்த்துவருகின்றார்.
- உகாண்டா நாட்டின் உள்நாட்டுப் போரினால் பாதிக்கப்பட்டவர்களுக்குக் கல்வி மற்றும் மருத்துவப்பணியாற்றும் ஹோப் நார்த் என்ற நிறுவனத்தால் மேரி லூயீஸ் பார்க்கர் 2013 ஆம் ஆண்டு பெருமைப்படுத்தப்பட்டார்.
# ஒஸ்மா பெருங்கோவில்

**ஒஸ்மா பெருங்கோவில்** (Burgo de Osma Cathedral) என்பது மத்திய எசுப்பானியாவின், எல் பேர்கோ டி ஒஸ்மாவினில் (El Burgo de Osma) அமைந்துள்ள கோதிக் கட்டிடக்கலை அம்சத்துடன் கூடிய பெருங்கோவில் ஆகும். எசுப்பானியாவின் பாதுகாக்கப்பட்ட இடைக்காலக் கட்டிடங்களில் இதுவும் ஒன்றாகும். அத்துடன் 13 ஆம் நூற்றாண்டின் கோதிக் கட்டிடங்களுக்கு நல்லதோர் உதாரணமாக இதைக் கருதுகின்றனர். இதன் கட்டுமானப் பணிகள் 1232 ஆண்டு ஆரம்பித்து 1784 ஆம் ஆண்டு கட்டிமுடிக்கப்பட்டுள்ளன. இதன் கன்னிமடம் 1512 ஆம் ஆண்டு கட்டப்பட்டது. அத்துடன் கோபுரம் 1739 ஆம் ஆண்டு கட்டப்பட்டது. இது புனித மரியாளுக்குரித்தான பேராலயம் ஆகும்.
# ஒஸ்மா பெருங்கோவில்

## அருங்காட்சியகம்

இங்கு சமய ஓவியங்கள் பல காணப்படுகின்றன.
# யாழ்ப்பாணத்துச் சாசனங்கள்

**யாழ்ப்பாணத்துச் சாசனங்கள்** என்னும் இக்கட்டுரை யாழ்ப்பாணப் பகுதியில் கண்டுபிடிக்கப்பட்ட சாசனங்கள் பற்றியது. இலங்கையின் பிற பகுதிகளோடு ஒப்பிடும்போது, யாழ்ப்பாணத்தில் கண்டுபிடிக்கப்பட்ட சாசனங்களின் எண்ணிக்கை மிகவும் குறைவே. எனினும், இச்சாசனங்கள் தமிழ், சிங்களம், சமசுக்கிருதம் ஆகிய மொழிகளில் உள்ளன. பிராமி, தமிழ், சிங்களம், கிரந்தம் ஆகிய வரிவடிவங்களில் எழுதப்பட்டுள்ளன.
# யாழ்ப்பாணத்துச் சாசனங்கள்

## வகைகள்

இங்கே சாசனம் என்பது, கல்வெட்டுக்கள், எழுத்துப் பொறிப்புக்களுடன் கூடிய உலோக ஏடுகள், மட்பாண்ட ஓடுகள் போன்றவற்றை ஒருங்கே குறிக்கிறது.
# யாழ்ப்பாணத்துச் சாசனங்கள்

## வகைகள்

### மட்பாண்ட ஓடுகள்

மட்பாண்டங்களில் கீறல்களாக எழுதப்பட்ட சாசனங்களே யாழ்ப்பாணத்தில் கிடைத்த சாசனங்களுள் காலத்தால் முந்தியவை. ஓரிரு சொற்களுடன் கூடிய சுருக்கமான தகவல்களே இவற்றில் உள்ளன. இவை பிராமி எழுத்துக்களிலேயே எழுதப்பட்டு உள்ளன.
# யாழ்ப்பாணத்துச் சாசனங்கள்

## வகைகள்

### உலோக ஏடுகள்

20 ஆம் நூற்றாண்டுத் தொடக்கத்தில் யாழ் மாவட்டத்தில் உள்ள வல்லிபுரப் பகுதியில் பொன்னேடு ஒன்று கண்டெடுக்கப்பட்டது. இது கிபி மூன்றாம் நூற்றாண்டைச் சேர்ந்தது. சிங்கள மொழியில் எழுதப்பட்ட இச்சாசனம் புத்த விகாரை ஒன்று கட்டப்பட்டது குறித்த தகவலைத் தருகிறது. இலங்கையில் கண்டுபிடிக்கப்பட்ட ஒரே பொன்னேட்டுச் சாசனம் இதுவாகும்.
# யாழ்ப்பாணத்துச் சாசனங்கள்

## வகைகள்

### கல்வெட்டுகள்

இதுவரை யாழ்ப்பாணத்தில் கண்டெடுக்கப்பட்ட கல்வெட்டுகளுள் மிகப் பழையது கந்தரோடையில் கண்டெடுக்கப்பட்ட ஒரு கல்வெட்டு ஆகும். கி. பி. நான்காம் நூற்றாண்டைச் சேர்ந்த இதுவும், பாகத மொழியிலேயே உள்ளது. நான்காம் கசபன் என்னும் மன்னனால் பொறிப்பிக்கப்பட்டது. காலவரிசையில் அடுத்ததாகச் சில தமிழ்ச் சாசனங்கள் உள்ளன. ஊர்காவற்றுறைக் கோட்டையில் கண்டெடுக்கப்பட்ட இரண்டு சாசனங்கள் இலங்கையில் சோழர் ஆண்ட காலத்தைச் சேர்ந்தவை. இவை உண்மையில் மாதோட்டப் பகுதியில் இருந்து ஐரோப்பியர் ஆட்சிக்காலத்தில் ஊர்காவற்றுறைக் கோட்டைக்குக் கொண்டுவரப்பட்டதாகச் சொல்லப்படுகிறது. அடுத்தது நயினாதீவுக் கல்வெட்டு. தமிழ்க் கல்வெட்டான இது, முதலாம் பராக்கிரமபாகுவின் காலத்தைச் சேர்ந்தது. இது 12 ஆம் நூற்றாண்டின் பிற்பகுதியை அல்லது 13 ஆம் நூற்றாண்டின் முற்பகுதியைச் சேர்ந்ததாக இருக்கலாம் எனக் கருதப்படுகிறது. யாழ்ப்பாணத்துக் கடற் பகுதியில் சேதமடையும் கப்பல்களில் இருக்கும் பொருட்களைப் பிரித்துக்கொள்ளும் நடைமுறைகள் பற்றி இக்கல்வெட்டு விளக்குகிறது. இது முதலில் ஊர்காவற்றுறையில் பொறிக்கப்பட்டு பின்னர் நயினாதீவுக்குக் கொண்டுசெல்லப்பட்டு இருக்கலாம் எனக் கருதப்படுகிறது.  
இன்னொன்று 15 ஆம் நூற்றாண்டைச் சேர்ந்ததாகக் கருதப்படும் யாழ்ப்பாணம் பிரதான வீதிக் கல்வெட்டு. இது உணவு விடுதியொன்றின் படிக்கட்டாகப் பயன்பட்ட நிலையில் யாழ்ப்பாணத்தின் ஐரோப்பியர் நகரத்தில் பிரதான வீதியில் கண்டெடுக்கப்பட்டது. இது 1448 ஆம் ஆண்டில் யாழ்ப்பாணத்து அரசன் கனகசூரிய சிங்கையாரியனைத் தோற்கடித்த கோட்டையரசன் ஆறாம் பராக்கிரமபாகுவின் பிரதிநிதியாகச் சப்புமால் குமாரயா எனப்படும் சண்பகப் பெருமாள் 17 ஆண்டுகள் யாழ்ப்பாணத்தை ஆட்சிசெய்த காலத்தில் பொறிக்கப்பட்டது எனக் கருதப்படுகிறது. இது அக்காலத் தலைநகரான நல்லூரில் ஏதாவது ஒரு கட்டிடத்தில் இருந்து போர்த்துக்கேயர் காலத்தில் ஐரோப்பியர் நகரத்தில் கட்டிடங்களைக் கட்டுவதற்காகப் பெயர்த்து வரப்பட்டதாகத் தெரிகிறது. இன்னொரு கல்வெட்டு தற்போது உரும்பிராயில் உள்ள கருணாகப் பிள்ளையார் கோயிலில் உள்ளது.
# லியோன் தோமஸ் III

**லியோன் தோமஸ் III** (பிறப்பு: ஆகஸ்ட் 1, 1993) ஒரு அமெரிக்க நாட்டு நடிகர், பாடகர் மற்றும் பாடலாசிரியர் ஆவார். இவர் நிக்கெலோடியன் தொலைக்காட்சியில் விக்டோரியஸ் என்ற தொடரில் நடித்ததன் மூலம் புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.
# கால்சியம் (மென்பொருள்)

**கால்சியம்** (*Kalzium*) என்பது கட்டற்ற ஆவர்த்தன அட்டவணை மென்பொருள். இது தனிமங்களை பற்றிய விவரங்கள் அறிந்து கொள்ள உதவும் தொழில்நுட்பம். இதில் தனிமங்களைப் பற்றிய ஏராளமான தகவல்களும், அவைகளின் படங்களும் கிடைக்கும். ஆவர்த்தன அட்டைவணையில் தொகுதி ஆவர்த்தனம், பண்புகள், மாறுபட்ட குடும்பங்களின் பட அமைப்பு, தனிமங்களின் தனிப்பண்புகளை இணைத்து வரை படம் உருவாக்குதல் முதலியவைகளை எளிதாக செய்யலாம். மூலக்கூறு பொருண்மை, வெப்ப நிலை மாறும் பொழுது தனிமங்களின் இயற்பியல் நிலையில் ஏற்படும் மாற்றங்கள் முதலியவற்றை எளிதாகப் புரிந்துகொள்ள இம்மென்பொருள் உதவுகின்றது. மேலும் இக் கருவியை கொண்டு இடர் மற்றும் பாதுகாப்பு அறிக்கைகளை உருவாக்கமுடியும்.
# இசுட்டெல்லேரியம்

**இசுட்டெல்லேரியம்** (Stellarium) என்பது வானிலுள்ள கோள்களின் உருவ அமைப்பை காண உதவும் கட்டற்ற மென்பொருள். இதனை பிரஞ்சு புரோகிராமரான ஃபேபியன் சேரோ என்பவர் உருவாக்கினார். இது விண்டோஸ், லினக்ஸ், மாக் ஓஸ் என அனைத்து இயங்கு தளத்திலும் பயன்படுத்தும் வகையில் குனு பொது மக்கள் உரிமத்தின் கீழ் வழங்கப்படுகிறது.
# இசுட்டெல்லேரியம்

### தனிச்சிறப்பு

- இதில் 6,00,000 நட்சத்திரங்களைப் பார்க்க இயலும்.
- மேலும் 210 மில்லியன் நட்சத்திரங்கள் கூடுதல் பட்டியல்களைத் தர வல்லது.
- கதிர்வங்கள் மற்றும் நட்சத்திரங்களின் எடுத்துக்காட்டுகள்
- பத்து கலாச்சாரங்கள் இருக்கின்ற நட்சத்திரங்கள்
- நெபுலாக்களின் படங்கள் (முழு மேச்சியர் அட்டவணை)
- இயல்பான பால்வெளி, வளிமண்டலம், சூரிய உதயம் மற்றும் அஸ்தமனம்
- சூரிய கிரகங்கள் மற்றும் அவற்றின் முக்கிய நிலவுகள்
# சங்ககாலப் போர்முறை

தமிழர்களின் போர்முறை பற்றித் தொல்காப்பியம் புறத்திணையியல் பகுதி விளக்குகிறது. இதில் காட்டப்பட்டுள்ள செய்திகளை ஒருவகையில் மாற்றம் செய்து புறப்பொருள் வெண்பாமாலை என்னும் நூல் விளக்கம் தருகிறது. புறப்பொருள் வெண்பாமாலை காட்டும் துறைகளில் பலவற்றுக்குப் பண்டைய இலக்கியங்களில் மேற்கோள் இல்லாமையால் அந்த நூலை இயற்றிய ஆசிரியர் தாம் வகுத்துக் காட்டும் துறைகளுக்குத் தாமே எடுத்துக்காட்டுப் பாடல்களையும் இயற்றி இணைத்துள்ளார். பொதுநோக்கில் பார்த்தால் இரண்டு நூல்களுமே இலக்கண நூல்கள்.  
சங்க இலக்கியங்களில் காணப்படும் **போர்முறைகள்** அக்காலப் புலவர்களால் காட்டப்பட்டவை. இவையே நிகழ்ந்தவற்றைக் கூறும் வரலாறுகள்.
# சங்ககாலப் போர்முறை

## போர் எச்சரிக்கை

போர் தொடங்குவதற்கு முன்னர் போரைப் பற்றி அறிவித்து, கொல்லக்கூடாத உயிரினங்களைப் பாதுகாப்பான இடங்களுக்குச் சென்றுவிடுமாறு எச்சரிக்கை விடப்பட்டது. இது போரின் அறத்தாறு எனக் குறிப்பிடப்படுகிறது – பசு, பசு போன்ற இயல்புடைய பார்ப்பனர், பெண்டிர், மரபுநோய் உள்ளவர், இறந்த முன்னோருக்குக் கடன் செலுத்தும் குழந்தைப்பேறு இல்லாதவர் ஆகியோர் பாதுகாப்பான இடங்களுக்குச் சென்றுவிடுங்கள். இங்கே என் அம்பு பாயும் போர் நிகழவிருக்கிறது – என்று அறவழி கூறியபின் போரிடும் பாங்குடையவன் அரசன் பாண்டியன் பல்யாகசாலை முதுகுடுமிப் பெருவழுதி. புலவர் நெட்டிமையார் இந்தப் பாங்கைக் குறிப்பிடுகிறார்.
# சங்ககாலப் போர்முறை

## சமாதான அறிவிப்பு

கோட்டையை முற்றுகையிட்டிருப்பவர்களுக்கு அறம் உணர்த்தும் வகையில் கோட்டைக்குள் இருப்போர் கரும்பு அம்பு எய்து காட்டுவர்.
சோழன் நலங்கிள்ளி இந்த நெறியைக் கடைப்பிடித்ததாக உறையூர்ப் புலவர் முதுகண்ணன் சாத்தனார் குறிப்பிடுகிறார்.
# சங்ககாலப் போர்முறை

## சமாதானப் பணி

- சேரமான் பெருஞ்சோற்று உதியஞ்சேரலாதன் ஐவர் படையும் நூற்றுவர் படையும் போரிட்டுக்கொண்டிருந்த காலத்தில் இருதிறப் படையினருக்கும் பாகுபாடு இல்லாமல் பெருஞ்சோறு (அரசுவிருந்து) வழங்கிப் போற்றினான்.
# சங்ககாலப் போர்முறை

## போரைத் தடுத்தல்

1. தலையாலங்கானப் போரில் வென்ற பின் தோற்ற மன்னர்களைக் கொல்ல வேண்டாம் என்று புலவர் கல்லாடனார் அரசன் நெடுஞ்செழியனுக்கு வேண்டுகோள் விடுக்கிறார். வளமான நாடு உனக்கு இருக்கும்பொது, உன் நாட்டு மக்கள் அவர்களுக்கு விருந்தளித்துக்கொண்டிருக்கும் நாட்டின்மீது போர் தொடுக்கலாமா என்று அவனை இடைக்காடனார் வினவுகிறார்.
1. உன்னைப் பாடும் பாணர்கள் நீ வழங்கும் பொற்றாமரை விருது அணிகலனைத் தலையில் சூடிக்கொள்கின்றனர். புலவர்கள் நீ வழங்கும் யானைமீதும் தேர்மீதும் ஏறிச் செல்கின்றனர். வெற்றியைக் குவிக்கும் ‘குடுமி’ வேந்தே! பிறர் மண்ணைக் கைப்பற்றும் கொடுமையைச் செய்து அங்குக் கிடைத்த பொருள்களைக் கொண்டு நீ விரும்புபவர்களுக்கு மட்டும் இன்பம் தரும் செயல்களைச் செய்தல் அறச்செயலோ எனப் பாண்டியன் பல்யாகசாலை முதுகுடுமிப் பெருவழுதியை நெட்டிமையார் வினவுகிறார்
1. நீர் வளம் மிக்க காவிர் நாடு போதாதா, பகைவர் நாட்டு அழுகுரலைக் கேட்க வேண்டுமா என்று கரிகாலனைப் கருங்குழலாதனார் வினவுகிறார்.
# சங்ககாலப் போர்முறை

## போரைத் தடுத்தல்

### நாணத்தக்க போர்

- அரசன் கிள்ளிவளவன் கருவூரை முற்றுகை இட்டிருந்தான். கருவூர் அரசன் தன் கோட்டைக் கதவுகளை அடைத்துக்கொண்டு உள்ளேயே இருந்தான். எதிர்க்காதவன் ஊரை முற்றுகை இட்டுக்கொண்டே இருத்தல் நாணத்தக்க செயல் என்று கூறுகிறார் புலவர் கோவூர் கிழார்.
# சங்ககாலப் போர்முறை

## போரைத் தடுத்தல்

### நகைப்புக்கு இடமளிக்கும் போர்

- நலங்கிள்ளி, நெடுங்கிள்ளி ஆகிய இரு சோழ அரசர்கள் தமக்குள் போரிட்டுக்கொள்வது பிற வேந்தரின் நகைப்புக்கு இடம் தரும் போர் என்று கோவூர் கிழார் குறிப்பிடுகிறார்.
# சங்ககாலப் போர்முறை

## போரில்லா நாட்டின் பொலிவு

### மக்கள் மகிழ்ச்சி

- தொங்கும் கை, பெருமித நடை, ஒலிக்கும் மணி, மேலே வளைந்து உயர்ந்திருக்கும் கொம்பு, பிறை போன்ற நெற்றி, சினம் கொண்ட பார்வை, விரிந்த காலடி, பருத்த கழுத்து, தேன் சிந்தும் மலை போல வண்டு மொய்க்க ஒழுகும் மதநீர், இரும்பைப் போன்ற தலை, வலிமை – ஆகியவற்றைக் கொண்ட உன் வாலிபக் களிறு அதன் நிலைகளத்தில் கட்டிக் கிடக்கிறது. *பால் ஒழுகும் நிலா போன்று மாலை தொங்கும் உன் வெண்கொற்றக் குடை காப்பு இல்லாமல் அதன் நிழலில் காப்போர் உறங்குகின்றனர்.
- நெல்லோடு வேயப்பட்ட நெல்லந்தாள் கூரை வீடும், கருப்பஞ்சருகு வேய்ந்த கூரை வீடுகளும் தனித்தனியே விழாக் கொண்டாடப்பட்ட களம் போலப் பொலிவுடன் காட்சி தருகின்றன. உலக்கையால் குற்றும் பாடல் ஒலி கேட்கிறது.
- போர் இல்லாததால் சினம் கொண்ட மக்கள் தும்பைப் பூவையும் பனம்பூவையும் சூடிக்கொண்டு குரவை ஆடி மகிழும் ஒலி கடலொலி போல முழங்கிக்கொண்டே இருக்கிறது.
- நீயோ வாயில் காப்பு இல்லாத பாசறையில் இருக்கிறாய். அங்கு வேந்தர்கள் உனக்குத் தந்த திறைப் பொருள்களை உன் அரசுச் சுற்றத்தாருக்கு வழங்கி மகிழ்கிறாய்.
- கொல்லிமலை நாட்டை வென்ற பின்னர் உனக்கு இந்த நிலை
# சங்ககாலப் போர்முறை

## போரில்லா நாட்டின் பொலிவு

### கவலையற்ற மக்கள்

- உன் ஆட்சிக்குடை நிழலில் வாழ்பவர்கள் உன் அறிவு, இரக்கம், உதவும் எண்ணம் (கண்ணோட்டம்) ஆகியவற்றை அறிவர்.
- அவர்களுக்குச் சோறாக்கும் தீ, வெயில் ஆகியவற்றின் சூடு அல்லது வேறு சூடு தெரியாது. (பகைவர் ஊரைக் கொளுத்துதல் இல்லை)
- வானவில் அல்லது (பகைவரின்) கொலைவில் தெரியாது.
- நிலத்தை உழும் கலப்பைப்படை அல்லது (பகைவர் தாக்கும்) கருவிப்படை தெரியாது.
- உன்னை எதிர்க்கும் படைத்திறம் அறிந்த வல்லாளரும், பகைவரும் தேயப் படைவர் மண்ணை நீ உண்டாய். ஆனால் உன் மண்ணைக் கருவுற்ற பெண்கள் உண்பதைத் தவிர வேறு யாரும் உண்டு அறியார்.
- உன் கோட்டையில் அம்புகள் வேலை இல்லாமல் தூங்குகின்றன.
- நாட்டில் செங்கோல் அறம் தூங்குகிறது.
- உன் நாட்டுக்குள் புதிய பறவைகள் வந்தாலும், பழைய பறவைகள் போனாலும் மக்கள் விறுவிறுப்பு காட்டாமல் பாதுகாப்பாக வாழ்கின்றனர்.
- இப்படியே நீ ஆட்சி புரிவாயாக!
# சங்ககாலப் போர்முறை

## போர்க் கொடுமைகள்

### போர்க்கள வேள்வி

1. காற்றடித்துக் கடலில் செல்லும் பாய்மரக் கப்பல் போல களிறு சென்று போர்களத்தில் உள்ளவர்களை அகற்றிய இடத்தில் இலை போன்ற வேலை ஏந்திக்கொண்டு சென்று போரிட்டு அரசர்களை மிதித்து அவர்களது கொற்ற-முரசுகளைப் பிடுங்கி அவற்றைச் சோறாக்கும் பாத்திரமாகவும் அவர்களது முடி சூடிய தலைகளை அடுப்புக்கல்லாகவும் அவர்களது குருதியை உலைநீராகவும் அவர்களது தொடியணிந்த தோல்களை அகப்பையாகவும் கொண்டு போர்க்களச் சமையல் செய்தவன் பாண்டியன் தலையாலங்கானத்துச் செருவென்ற நெடுஞ்செழியன் என அவனது தமிழ்சங்கத் தலைமைப் புலவர் மாங்குடி மருதனார் குறிப்பிடுகிறார்.
1. செயல்திறம் மிக்க குதிரைப்படை, மழைமேகம் போன்ற காலால்-படை ஆகியவை முறியும்படி போரிட்டான். அவர்களது விளைவயல்களில் தம் குதிரைகளை மேயவிட்டான். அவர்களது வீட்டு-மரங்களை எரிக்கும் விறகாக்கிக்கொண்டான். காவல் மிக்க அவர்களது நீர்த் துறைகளில் களிறுகளைக் குளிக்கும்படிச் செய்தான்.
# சங்ககாலப் போர்முறை

## போர்க் கொடுமைகள்

### பகை நாட்டை அழித்தல்

1. கொட்டகையில் (வெளிறு இல்லில்) கட்டப்பட்டிருப்பதை வெறுத்த யானை கலக்கிய நீர்த்துறை. நெடுஞ்செழியனின் படை கடம்பு சூடிப் போரிட்ட முருகனின் கூளியர் படை போல பகைநாட்டில் வேண்டிய அளவு உண்டது போக வீசி எறிந்திருக்கும் நிலம். படை கோடாரியால் வெட்டிச் சாய்த்த காட்டரண், படை எரி ஊட்டிய நகர்ப் பகுதி, இவற்றையெல்லாம் அந்த நாட்டு அரசர்கள் பார்த்து நாணி, நம்மால் நெருங்க முடியாத அந்தத் துணிவாளன் உலகம் நெளியக்கூடிய பெருபடையை நடத்தி இன்னும் வந்து இன்னது செய்வான் என நடுங்கும் நாட்டைக் கண்டு வந்தேன். ஆண்மான் புலிவாயில் பட்டதை எண்ணிப் பெண்மான் பூளாப் பூ நிறைந்த காட்டில் வேளைச் செடியின் வெள்ளைப் பூக்களைக் கறிக்கும் நாடாக இப்போது அவர்களின் நாடு உள்ளது. இது தலையாலங்கானப் போரின் விளைவு.
1. வெற்றி கண்ட உன் வாள் செவ்வானம் போலக் கறை பட்டுக் கிடக்கிறது. களம் கொண்ட உன் தாளிலுள்ள வீரக் கழல் கொல்லும் களிற்றின் தந்தம் போன்றன. மார்புக் கவசமாகிய தோல் அம்பால் துளைக்கப்பட்டு நிலையில்லாமல் மின்னும் விண்மீன் கொண்ட வானம் போன்றது. குதிரையின் வாய் கடிவாளம் சுண்டியதால் காளைமாட்டைக் கடித்த புலியின் வாயைப் போன்றன. யானையின் கொம்பு பகைவர் கோட்டைக் கதவைக் குத்தி நுனி மழுங்கி உயிர் உண்ணும் எமனைப் போன்று ஆயிற்று. நீ குதிரைகள் பூட்டிய தேரில் கடலில் தோன்றும் கதிரவனைப் போலக் காட்சி தருகிறாய். அரசன் இளஞ்சேட் சென்னியின் போர் இவ்வாறு இருந்ததாகப் பரணர் குறிப்பிடுகிறார்.
1. மலையமானை வென்ற சோழன் குளமுற்றத்துத் துஞ்சிய கிள்ளிவளவன் மலையமான் மக்களை யானை மிதித்துக் கொல்ல செய்கையில் புலவர் கோவூர் கிழார் தடுத்து நிறுத்தி மக்களைக் காப்பாற்றினார்.
# சங்ககாலப் போர்முறை

## போர்க் கொடுமைகள்

### அறத்தின் மண்டல்

- படையோடு படை மோதி அழிந்த பின்னர் இரு அரசர்களும் தனித்து மோதிக்கொள்ளும் போருக்கு **அறத்தின் மண்டல்** என்று பெயர். குடக்கோ நெடுஞ்சேரலாதன், பெருவிறற்கிள்ளி ஆகிய இரு அரசர்களும் இவ்வாறு அறத்தின் மண்டிப் போரிட்டுப் போர்க்களத்திலேயே மாண்டனர்.
# சங்ககாலப் போர்முறை

## போர்க் கொடுமைகள்

### சில குறிப்புகள்

- வென்ற அரசன் சூடியிருந்த முடியின் பொன்னால் வென்ற மன்னன் தன் காலில் அணியும் வீரக்கழல் செய்துகொள்வான்.
- போர் நடந்த இடத்தில் குருதி ஈரத்தில் கழுதை ஏர் பூட்டி உழுது வரகும் கொள்ளும் அரசன் அதியமான் விதைத்தான்.
- ஊர் மன்றத்திலும் போர் நிகழ்ந்தது. போருக்குப் பின்னர் அந்த இடம் கழுதை மேயும் இடமாக மாறியது.
- தேரோடிய தெருக்களை அழித்த அரசன் அங்குக் கழுதைகளை வரிசையாகக் கட்டிவைத்தான்.
- தீ இட்டுக் கொளுத்திய இடங்களில் ஆண்டலைப் பறவைகள் (கழுகு இனம்) மேய்ந்தன.
- கடல் பிறக்கு ஓட்டிய செங்குட்டுவன் மோகூர் அரசனின் முரசைக் கைப்பற்றித் தனதாக்கிக் கொண்டதோடு, அவன் காவல்மரமான வேம்பை வெட்டி, அப்போரில் இறந்தவர்களின் மனைவிமார் கணவனை இழந்ததால் களைந்த கூந்தலைத் திரட்டிக் கயிறாக்கி, அந்தக் கயிற்றில் வெட்டிய மரத்துண்டைக் கட்டித் தன் யானைகளைக் கொண்டு இழுத்துவரச் செய்து புதிய முரசு ஒன்றும் தனக்குச் செய்துகொண்டான்.
# கபிலன் (கவிஞர்)

**கபிலன்** (பிறப்பு: மே 16, 1977) என்பவர் பரவலாக அறியப்படும் தமிழ்த் திரைப்படப் பாடலாசிரியரும், கவிஞரும், நடிகரும் ஆவார். புதுச்சேரியில் பிறந்த இவர் 2000ஆம் ஆண்டுகளின் முற்பகுதியிலிருந்து திரைப்படங்களுக்கும் தொலைக்காட்சி நிகழ்ச்சிகளுக்கும் பாடல்கள் எழுதத் தொடங்கினார். 2014 ஆம் ஆண்டைய யான் திரைப்படத்திற்கு இவர் எழுதிய "ஆத்தங்கர ஓரத்தில்" பாடலுக்காக சிறந்த பாடலாசிரியருக்கான விஜய் விருதை பெற்றிருக்கிறார்.
# அரக்கு மாளிகை

**அரக்கு மாளிகை** (Palace of Lacquer or Lakshagraha) : அத்தினாபுர அரசகுமாரர்களில் மூத்தவர் தருமரை பீஷ்மர் மற்றும் விதுரரின் ஆலோசனைப்படி திருதராட்டிரன் இளவரசர் ஆக்கினர். இதனால் மனம் நொந்த துரியோதனன் பாண்டவர்களை அஸ்தினாபுரத்திலிருந்து வெளியேற்றத் தீர்மானித்தான்.  
துரியோதனனின் சதிச்செயல்படி, திருதராட்டிரன், **வாரணாவதம்** எனும் கிராமத்தில் சென்று சிறிது காலம் தங்கி வாழ குந்தியுடன் பாண்டவர்களை அனுப்பி வைத்தான். பாண்டவர்கள் அத்தினாபுரத்தை விட்டு வாரணாவதம் செல்லும் போது, *காடு தீப்பற்றி எரியும் போது எலிகள் மட்டும் வளையில் புகுந்து தப்பித்துக் கொள்ளும்* என்ற விதுரரின் மறைமுக எச்சரிக்கையை தருமர் உணர்ந்து கொண்டார்.  
துரியோதனன், புரோசனனைக் கொண்டு, வாரணாவதத்தில் ரகசியமாக எளிதில் தீப்பற்றும் அரக்கு மாளிகை ஒன்றை அமைத்தான்.  
வாராணவதம் சென்ற பாண்டவர்கள், புரோசனனின் வேண்டுதலுக்கு இணங்க அரக்கு மாளிகையில் தங்கினர். விதுரனின் கையாள் ஒருவன் அரக்கு மாளிகையிலிருந்து வெளியேற சுரங்கம் ஒன்றை அமைத்தான். சில காலம் கழித்து புரோசனன் அரக்கு மாளிக்கைக்கு தீ வைக்கும் முன்னர், வீமன் அரக்கு மாளிக்கைக்கு தீ வைத்துவிட்டு, குந்தி மற்றும் தன் சகோதரர்களுடன் அரக்கு மாளிகையை விட்டு வெளியேறினான். தீயில் புரோசனன் அரக்கு மாளிகையில் மாண்டான்.
# சென்னையில் போக்குவரத்து

சென்னை நகரின் போக்குவரத்து வளர்ச்சி குறித்து எழுதுக.
# சென்னையில் போக்குவரத்து

## வரலாறு

சென்னை மாநகரமே இந்தியத் தொடர்வண்டிப் போக்குவரத்தின் பிறப்பிடமாகும். 1832 ஆம் ஆண்டில், பிரித்தானிய நிர்வாகத்தின் கீழ் தொடர்வண்டிப் பாதை அமைப்பதற்கான முதல் திட்டம் சென்னையில் தொடங்கப்பட்டது. பின்னர் 1836 ஆம் ஆண்டு எ. பி காட்டன் என்ற ஒரு கட்டடப் பொறியாளர், சென்னையில் இந்தியாவில் தொடர்வண்டிக் கட்டுமான பணிக்கு வித்திட்டார். சென்னை மாநகரத்தின் வளர்ச்சிக்கு சென்னையில் இருக்கும் பல்வேறு வகையான போக்குவரத்து வசதிகள் ஒரு முக்கியக் காரணமாகும்.
# சென்னையில் போக்குவரத்து

## வரலாறு

### மோட்டார் வாகனங்களின் வளர்ச்சி

| எண் | வருடம் | பதிவு செய்யப்பட்ட வாகனங்களின் எண்ணிக்கை |
| --- | --- | --- |
# சென்னையில் போக்குவரத்து

## சாலைப் போக்குவரத்து

தமிழ்நாட்டின் பல்வேறு நகரங்களை இணைக்கும் தென்னகப் பெருவழிச்சாலை (*GST Road*) சென்னையில் முக்கியமாக கத்திப்பாரா சந்திப்பில் இணைகிறது. சென்னையின் கிழக்கு-மேற்கு மற்றும் வடக்கு-கிழக்கு பகுதிகளை மவுண்ட் ரோடு என்றழைக்கப்படும் அண்ணா சாலை இணைக்கிறது. இது சென்னையில் உள்ள மிக பிரபலமான சாலையாகும்.
# சென்னையில் போக்குவரத்து

## சாலைப் போக்குவரத்து

### அழைப்பு வாடகை வண்டி

Uber cabs  
Ola cabs  
Leo travels 9524133432
# சென்னையில் போக்குவரத்து

## சாலைப் போக்குவரத்து

### முக்கிய பேருந்து நிலையங்கள்

- கோயம்பேடு மாநகர பேருந்து நிலையம்
- தி நகர் பேருந்து நிலையம்
# சென்னையில் போக்குவரத்து

## தொடர்வண்டிப் போக்குவரத்து

சென்னையின் முக்கிய தொடர்வண்டி நிலையங்கள் எழும்பூர் மற்றும் சென்ட்ரல் தொடர்வண்டி நிலையங்கள் ஆகும்.
# சென்னையில் போக்குவரத்து

## நீர்வழிப் போக்குவரத்து

சென்னையில் சென்னை மற்றும் எண்ணூர் துறைமுகங்கள் உள்ளன.
# சென்னையில் போக்குவரத்து

## வான்வழிப் போக்குவரத்து

சென்னை பன்னாட்டு வானூர்தி நிலையத்தில் சென்னையைப் பிறநாடுகளுடன் இணைக்க அண்ணா பன்னாட்டு முனையமும், இந்தியாவின் பிறபகுதிகளுடன் இணைக்க காமராசர் உள்நாட்டு முனையமும் உள்ளன. இந்தியாவில் சரக்குப்போக்குவரத்து பெருமளவு உள்ள வானூர்தி நிலையங்களுள் சென்னை வானூர்தி நிலையமும் ஒன்றாகும்.
# மொன்சுவிக்குக் கோட்டை

**மொன்சுவிக்குக் கோட்டை** (*Montjuïc Castle*, *மொஞ்சுவிக் கோட்டை*, ) எசுப்பானியாவின் காத்தலோனியாவிலுள்ள பார்செலோனா நகரத்தில் மொன்சுவிக்கு குன்றின் மீது கட்டப்பட்டுள்ள தொன்மையான படைத்துறை கோட்டையாகும். 1640இல் கட்டப்பட்ட இந்தக் கோட்டையில் தற்போது பார்செலோனா நகராட்சி அலுவலகமாக செயல்படுகிறது.
# மொன்சுவிக்குக் கோட்டை

## வரலாறு

இந்தக் கோட்டைக்கான அடிக்கல் 1640இல் நாட்டப்பட்டது. ஓராண்டுக்குப் பின்னர் சனவரி 1641இல் இக்கோட்டை முதல் சண்டையை எதிர்கொண்டது. காத்தலோனியா குறுமன்னர் எசுப்பானிய ஆட்சிக்கு எதிராக புரட்சி மேற்கொண்டனர். எசுப்பானிய அரசரின் ஆணைப்படி, 26,000 பேர் கொண்ட படைகளுடன் பெத்ரோ பயர்தோ இந்தப் புரட்சியை ஒடுக்க படையெடுத்தார். பல நகரங்களை மீளவும் கையகப்படுத்திய எசுப்பானியப் படை மொஞ்சுவிக் சண்டையில் தோல்வி கண்டனர்.  
ஐம்பதாண்டுகள் கழித்து 1694 இல் புதிய அரண்களும் கொத்தளங்களும் கட்டப்பட்டு கோட்டை கோட்டையகமாக மாறியது.  
1751 இல் பழைய கோட்டை இடிக்கப்பட்டு தற்போதிருக்கும் கோட்டை எழுப்பப்பட்டது. இதன் இறுதி வடிவம் 1779இலிருந்து 1799க்குள் முடிவுற்றது. இக்காலத்தில் 120 பீரங்கிகள் கோட்டையில் இருத்தப்பட்டன.  
நெப்போலியப் போர்களின் போது, பார்செலோனாவை கையகப்படுத்திய பிரெஞ்சுப் படைகள் நெப்போலியனின் ஆணைப்படி இந்தக் கோட்டையை சண்டையின்றி கைப்பற்றினர்.  
20வது நூற்றாண்டில் இந்தக் கோட்டை ஓர் அருங்காட்சியகமாக மாற்றப்பட்டது. சூன் 1963இல் பிரான்சிஸ்கோ பிராங்கோவால் இங்கு படைத்துறை கவச அருங்காட்சியகம் திறக்கப்பட்டது.
# மொன்சுவிக்குக் கோட்டை

## தற்போதைய நிலை

ஏப்ரல் 2007இல் அரசு இக்கோட்டையை பார்செலோனா நகர மன்றத்திடம் ஒப்படைத்தது. இதனையடுத்து இது நகராட்சியின் அலுவலகமாக மாறியது. 2010 இல் இங்கிருந்த அருங்காட்சியகம் மூடப்பட்டது.  
இங்கு விண்வெளி நினைவகம் (L’Espai de la Memòria), மொஞ்சுவிக் மலை விளக்க மையம் (El Centre d’Interpretació de la Muntanya de Montjuïc) அமைக்கவும் பண்பாட்டு செயல்பாடுகளை நிகழ்த்தவும் திட்டமிடப்பட்டுள்ளன.  
இந்தக் கோட்டையை மொஞ்சுவிக் கம்பிவட தொங்கூர்தி, கண்டோலா தூக்கூர்தி மூலம் அடையலாம். இவற்றிற்கு பார்செலோனா மெட்ரோவிலிருந்து அணுக்கம் உள்ளது.
# மொன்சுவிக்குக் கோட்டை

## மேற்சான்றுகள்

- http://www.bcn.cat/castelldemontjuic/en/
- http://www.bcn.travel/destination-barcelona/montjuic-castle
- http://barcelona.de/en/barcelona-castell-montjuic.html
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

**பெங்களூர் சிட்டி - எர்ணாகுளம் இன்டர்சிட்டி எக்ஸ்பிரஸ்** பெங்களூர் நகரத்துக்கும், எர்ணாகுளம் சந்திப்புக்கும் இடையே தினமும் இயங்கும் விரைவுவண்டி.
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## இயக்கம்

இந்த ரயில் தினமும் இயங்கும். ரயில் எண் 12677 (எர்ணாகுளம் எக்ஸ்பிரஸ்) 06:15 மணிக்கு பெங்களூர் சந்திப்பு ரயில் நிலையத்தில் இருந்து, 16:55 மணிக்கு எர்ணாகுளம் சந்திப்புக்கு சென்றடைகிறது. ரயில் எண் 12678 (பெங்களூர் எக்ஸ்பிரஸ்) 09:10 மணிக்கு எர்ணாகுளம் சந்திப்பில் இருந்து, 19:50 மணிக்கு பெங்களூர் ரயில் நிலையத்துக்கு சென்றடைகிறது. இந்த ரயிலின் பயண நேரம் 10 மணிநேரம், 40 நிமிடங்கள் ஆகும். பெங்களூரில் தொடங்கி எர்ணாகுளம் சென்றடைய மொத்தமாக 587 கி.மீ. (365 மைல்) பயணிக்கிறது.
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## இருப்பு ஊர்திப் பெட்டி சேர்க்கை

இந்த ரயிலில் 4 இட ஒதுக்கீடு அல்லாத இருப்பு ஊர்திப்பெட்டிகள், 11 இரண்டாவது அமர்வு இருப்பு ஊர்திப்பெட்டிகள், 2 ஏசி அமர்வு இருப்ப் ஊர்திப்பெட்டிகள், ஒரு சரக்கறை பெட்டி, ஒரு உயர் திறன் பார்சல் பெட்டிகள் மற்றும் 2 எஸ்எல்ஆர் பெட்டிகள் உள்ளன.
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## கால அட்டவணை

**புறப்பாடும் வருகையும்**
| ரயில் நிலைய
குறியீடு | நிலைய
பெயர் | புறப்பாடு | வருகை | பயணதூரம் | நாள் | இயக்கம் |
| --- | --- | --- | --- | --- | --- | --- |
| SBC | பெங்களூர் சிட்டி சந்திப்பு | 06:15 | - | 0 | 1 | தினசரி |
| ERS | எர்ணாகுளம் சந்திப்பு | - | 16:55 | 587கி.மீ. (365 மைல்) | 1 | - |
| ERS | எர்ணாகுளம் சந்திப்பு | 09:10 | 0 | 1 | தினசரி |  |
| SBC | பெங்களூர் சிட்டி சந்திப்பு | 19:50 | 587கி.மீ. (365 மைல்) | 1 | - | } |
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## கால அட்டவணை

### எர்ணாகுளம் விரைவுவண்டியின் பயண வழித்தடம்

| # | நிலையக்  
குறியீடு | நிலையத்தின்
பெயர் | வந்து சேரும்
நேரம் | கிளம்பும்
நேரம் | நிற்கும் நேரக்ம்
( நிமிடங்களில்) | தொலைவு |
| --- | --- | --- | --- | --- | --- | --- |
| 1 | SBC | பெங்களூர் நகரம் | (கிளம்பும் இடம்) | 06:15 | 0 |  |
| 2 | BNC | பெங்களூர் கன்டோன்மெண்ட் | 06:25 | 06:27 | 02 | 5 |
| 3 | CRLM | கார்மேலறம் | 06:46 | 06:47 | 01 | 25 |
| 4 | HSRA | ஓசூர் | 07:18 | 07:20 | 02 | 60 |
| 5 | DPJ | தர்மபுரி | 08:38 | 08:40 | 02 | 152 |
| 6 | SA | சேலம் | 10:02 | 10:05 | 03 | 218 |
| 7 | SGE | சங்கரிதுர்க் | 10:43 | 10:45 | 02 | 260 |
| 8 | ED | ஈரோடு | 11:20 | 11:30 | 10 | 281 |
| 9 | TUP | திருப்பூர் | 12:13 | 12:15 | 02 | 331 |
| 10 | CBE | கோயம்பத்தூர் | 13:07 | 13:10 | 03 | 381 |
| 11 | PGT | பாலக்காடு | 14:18 | 14:20 | 02 | 436 |
| 12 | TCR | திருச்சூர் | 15:22 | 15:24 | 02 | 513 |
| 13 | AWY | ஆலுவா (ஆலவாய்) | 16:03 | 16:05 | 02 | 568 |
| 14 | ERS | எறணாகுளம் சந்திப்பு | 16:55 | (வந்து சேரும் இடம்) | - | 587 |
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## கால அட்டவணை

### பெங்களூர் விரைவுவண்டியின் பயண வழித்தடம்

| # | நிலையக்  
குறியீடு | நிலையத்தின்
பெயர் | வந்து சேரும்
நேரம் | கிளம்பும்
நேரம் | நிற்கும் நேரம்
(நிமிடங்களில்) | தொலைவு |  |
| --- | --- | --- | --- | --- | --- | --- | --- |
| 1 | ERS | எர்ணாகுளம் சந்திப்பு | (கிளம்பும் இடம்) | 09:10 | 0 |  |  |
| 2 | AWY | ஆலுவா (ஆலவாய்) | 09:32 | 09:34 | 2 | 20 |  |
| 3 | TCR | திருச்சூர் | 10:18 | 10:20 | 2 | 75 |  |
| - | 4 | PGT | பாலக்காடு | 11:43 | 11:45 | 2 | 152 |
| 5 | CBE | கோயம்புத்தூர் | 12:47 | 12:50 | 3 | 206 |  |
| 6 | TUP | திருப்பூர் | 13:33 | 13:35 | 2 | 256 |  |
| 7 | ED | ஈரோடு | 14:30 | 14:35 | 5 | 307 |  |
| 8 | SGE | சங்கரிதுர்க் | 14:59 | 15:00 | 1 | 328 |  |
| 9 | SA | சேலம் | 15:37 | 15:40 | 3 | 369 |  |
| 10 | DPJ | தர்மபுரி | 16:43 | 16:45 | 2 | 435 |  |
| 11 | HSRA | ஓசூர் | 18:13 | 18:15 | 2 | 528 |  |
| 12 | CRLM | கால்மேலறம் | 18:47 | 18:48 | 1 | 562 |  |
| 13 | BNC | பெங்களூர் கண்டோன்மெண்ட் | 19:20 | 19:22 | 2 | 583 |  |
| 14 | SBC | பெங்களூர் நகரம் | 19:50 | (வந்து சேரும் இடம்) | 587 | } |  |
# பெங்களூர் சிட்டி - எர்ணாகுளம் இன்டர்சிட்டி விரைவு வண்டி

## கட்டணங்கள்

இந்த ரயிலின் கணினிமூல முன்பதிவுகளை IRCTC கையாளுகிறது. இட ஒதுக்கீடு அல்லாத பயணசீட்டுகள் ரயில் நிலையங்களில் கிடைக்கும்.  
| வகை | கட்டணம்
(ரூபாய்) |  |
| --- | --- | --- |
| ஒதுக்கீடு அல்லாதவை | ரூபாய் 205 |  |
| இரண்டாவது அமர்வு | ரூபாய் 205 |  |
| ஏசி அமர்வு | ரூபாய் 750 | } |
# பலன்சியா பெருங்கோவில்

**பலன்சியா பெருங்கோவில்** (Palencia Cathedral, Catedral de san Antolín) என்பது எசுப்பானியாவின் பலன்சியாவில் அமைந்துள்ளது. இப்பெருங்கோவில் பாமியேர்ஸின் புனித அன்டோனினஸ் (Saint Antoninus of Pamiers) தெய்வத்திற்கு உரித்தானதாகும். இது ஒரு மிகப்பெரிய கோதிக் கட்டிடமாகும். இது மற்றைய எசுப்பானியப் பெருங்கோவில்களைப் போலல்லாமல் வேறு விதமாக கட்டப்பட்டுள்ளது. எனினும் உட்பகுதியில் பல ஓவியங்களும் வேலைப்பாடுகளும் காணப்படுகின்றன. இதன் மத்திய பகுதி 130 மீற்றர் நீளத்திற்கு அதிகமாகவும் 40 மீற்றர் உயரத்தையும் 50 மீற்றர் அகலத்தையும் கொண்டுள்ளது.
# பலன்சியா பெருங்கோவில்

## புத்தக விவரணம்

; எசுப்பானிய மொழியில்
- Catálogo monumental de Castilla y León. Bienes inmuebles declarados. Vol I. Junta de Castilla y León, 1995.
- MARTÍNEZ GONZÁLEZ, Rafael A. *Catedrales de Castilla y León. Catedral de Palencia*. Editorial Edilesa, 2002.
-
- SANCHO CAMPO, Ángel. *La Catedral de Palencia: un lecho de catedrales*. León: Edilesa, 1996.
- SANCHO CAMPO, Ángel. *La Catedral de Palencia: guía breve*. León: Edilesa, 2005.
- MARTÍNEZ GONZÁLEZ, Rafael A., "La catedral de Palencia. Historia y arquitectura", Palencia, 1988,
- CALLE CALLE, Francisco Vicente: *Las gárgolas de la Catedral de San Antolín de Palencia*, www.bubok.com, 2008.
# பத்திரிக்கு மொதியானோ

**பத்திரிக்கு மொதியானோ** (*Patrick Modiano*, ; பிறப்பு 30 சூலை 1945) பிரான்சிய புதின எழுத்தாளர் ஆவார். *பிரான்சிய அகாதமியின் உரோமானிய கிராண்டு பிரீ* (*Grand prix du roman de l'Académie française*) பரிசையும் 2014ஆம் ஆண்டிற்கான இலக்கிய நோபல் பரிசையும் வென்றவர். 1978இல் தமது *ரூ டெசு புடீக் அப்சுகூர்* என்ற புதினத்திற்காக 1972ஆம் ஆண்டு *பிரீ கொன்கூர்ட்டு* பரிசு வென்றவர். இன்சுட்டியூட் டெ பிரான்சு இவருக்கு வாழ்நாள் சாதனைக்காக *பிரீ மொண்டியால் சினோ டெல் டுக்கா* பரிசை வழங்கி சிறப்பித்துள்ளது. 2012ஆம் ஆண்டில் ஆஸ்திரிய அரசின் ஐரோப்பிய இலக்கியத்திற்கான பரிசையும் வென்றுள்ளார்.  
இவர் *சாசி தான்சு லெ மெத்ரோ* (Zazie dans le métro) என்பதை எழுதிய கெனோ (Queneau) என்பவரைச் சந்தித்த பின்னர் அவரால் இலக்கிய உலகத்துக்கு அறிமுகப்படுத்தப்பட்டார். மொதியானோவின் முதல் புதினம் 1968 இல் வெளியான *லா பிலாசு டி லெட்டாயில்* (La Place de l’Étoile) என்பதாகும்